CELEX: 52011XG0122(01)
Language: hu
Date: 2011-01-22 00:00:00
Title: A Tanács következtetései a Számvevőszék „A Leonardo da Vinci program mobilitási rendszerével és annak irányításával el lehet-e érni tényleges eredményeket?” című 4/2010. sz. különjelentéséről

22.1.2011   
            
            
               HU
            
            
               Az Európai Unió Hivatalos Lapja
            
            
               C 22/1
            
         A Tanács következtetései a Számvevőszék
   „A Leonardo da Vinci program mobilitási rendszerével és annak irányításával el lehet-e érni tényleges eredményeket?” című 4/2010. sz. különjelentéséről
   2011/C 22/01
   AZ EURÓPAI UNIÓ TANÁCSA,
   TEKINTETTEL a Számvevőszék által a mentesítési eljárás keretében készített különjelentések vizsgálatának javításáról szóló tanácsi következtetésekre (1),
   EMLÉKEZTETVE arra, hogy a Leonardo da Vinci program az egész életen át tartó tanulás programjának (2007–2013) alprogramja, mely program végrehajtása és ellenőrzése az Európai Bizottság általános feladata, amelyet a nemzeti hatóságokkal együttműködésben végez,
   ÉS ELISMERVE, hogy az alprogram legnagyobb részét a mobilitási projektek teszik ki,
   
               1.
            
            
               ÜDVÖZLI a Számvevőszék 4/2010 sz. különjelentését (2), mely az egész életen át tartó tanulás programjának keretében működő Leonardo da Vinci mobilitási rendszer szerkezetét és irányítását értékeli;
            
         
               2.
            
            
               TUDOMÁSUL VESZI az Európai Bizottságnak a jelentést kísérő válaszait;
            
         
               3.
            
            
               ELISMERÉSÉT FEJEZI KI a Leonardo da Vinci program irányítására vonatkozó bizottsági megközelítés javítására már megtett lépésekért;
            
         
               4.
            
            
               ELFOGADJA a Számvevőszék általános következtetését, mely szerint a Leonardo da Vinci mobilitási rendszer szerkezete és irányítása tényleges eredményeket hozhat, noha további lépéseket kell tenni a rendszer működésének javítása érdekében;
            
         
               5.
            
            
               MINDAZONÁLTAL JÓVÁHAGYJA a Számvevőszék jelentésében foglalt ajánlásokat, és FELKÉRI A BIZOTTSÁGOT, hogy a jelenlegi és a jövőbeli programok tekintetében:
               
                           a)
                        
                        
                           javítsa a Leonardo da Vinci program eredményeire vonatkozó beszámolási rendszert, és alakítson ki átfogó rendszert a hatásának mérésére, egyben minimálisra csökkentve az általános adminisztratív terhet, különösen a megfelelő alkalmazások és eszközök haladéktalan véglegesítésével;
                        
                     
                           b)
                        
                        
                           a nemzeti hatóságoknak nyújtson több visszajelzést a minőséggel kapcsolatban annak érdekében, hogy átfogó képet adjon a tagállami végrehajtásról, és hogy rámutasson az erős és a gyenge pontokra;
                        
                     
                           c)
                        
                        
                           javítsa a pályázatok értékelésének eljárását például azzal, hogy továbbfejleszti az értékelőknek szóló értékelő kézikönyvet, illetve hogy felméri a pályázatok értékelő ellenőrzésének költséghatékonyságát a részt vevő országokban tartott minőség- és hatásellenőrző látogatások során;
                        
                     
                           d)
                        
                        
                           javítsa a minőség- és hatásellenőrző rendszert, és ezt a jelenleg a nemzeti irodák által végzett éves tevékenységi jelentéstétellel koordinálva tegye, törekedve egyúttal arra, hogy ez a nemzeti irodákra ne rójon többletmunkát;
                        
                     
                           e)
                        
                        
                           hangolja össze a munkaterv és az éves jelentés szerkezetét, hogy az eredményeket össze lehessen hasonlítani a tervezett teljesítménnyel;
                        
                     
                           f)
                        
                        
                           mérlegelje a lehetőségeket egy olyan felhasználóbarát és hatékony partnerkereső eszköz biztosítására, melynek célja a külföldi résztvevők elhelyezésének megkönnyítése;
                        
                     
                           g)
                        
                        
                           legkésőbb 2012 júniusáig számoljon be a Tanácsnak az ezen ajánlások megvalósításában elért eredményekről;
                        
                     
         
               6.
            
            
               FELKÉRI A TAGÁLLAMOKAT ÉS A BIZOTTSÁGOT, hogy az oktatásra és a képzésre vonatkozó, új generációs uniós programok előkészítésének és megvitatásának tágabb összefüggésében vegyék figyelembe a különjelentésben foglalt ajánlásokat.
            
         
      (1)  7515/00 FIN 127 (2000. április 3.) + COR 1 (2000. április 12.).
   
      (2)  4/2010. sz. különjelentés: A Leonardo da Vinci program mobilitási rendszerével és annak irányításával el lehet-e érni tényleges eredményeket? (14619/10 FIN 452 EDUC 160 SOC 624, 2010. október 7.)